stanford-oval/wikipedia huggingface dataset:
Craig Thompson (täsmennyssivu)

Craig Thompson tarkoittaa muun muassa seuraavia henkilöitä:
Craig Thompson (s. 1975), yhdysvaltalainen sarjakuvapiirtäjä
Craig B. Thompson (s. 1953), yhdysvaltalainen solubiologi
Craig Thompson (s. 1986), yhdysvaltalainen jalkapalloilija
Craig Thompson (s. 1969), NFL-pelaaja
Craig Thompson (s. 1956), yhdysvaltalainen urheilutoimitsija
Craig Thompson, pohjoisirlantilainen tubettaja Mini Ladd
Craig Thompson Stadium, City of Derry R.F.C.:n stadion, nimetty tubettajan mukaan
Blood of the Earth

| Blood of the Earth Hawkwind |
| --- | --- | --- |

Studioalbumin tiedot
 Äänitetty : 2008–2010
 Julkaistu: 21. toukokuuta 2010
 Tuottaja(t): Hawkwind
 Tyylilaji: space rock
 Kesto: 52.0 (CD)
 Levy-yhtiö: Eastworld Recordings
Hawkwindin muut julkaisut
| Hawkwind at the BBC 1972 2010 | Blood of the Earth 2010 | Onward 2012 |
Blood of the Earth on Hawkwindin studioalbumi, joka julkaistiin 21. toukokuuta 2010. Albumista on myös julkaistu myös rajoitettu 2:n CD:n versio, jonka toisella levyllä on live-versioita ja haastattelu.
Tyylillisesti albumi edustaa perinteistä Hawkwindin space rock-suuntausta, mutta myös paluuta 1970-luvun heavy rock-vaikutteisiin tunnelmiin on huomattavissa. Hawkwindin tyyliin mukana on myös pari uudelleennauhoitettua versiota, "Sweet Obsession" (alun perin Dave Brockin sooloalbumilta Earthed To The Ground (1984)) ja "You'd Better Believe It" (Hall Of The Mountain Grill (1974)).
Kappaleet

Seahawks – 6.14 (säv. Dave Brock)
Blood of the Earth – 2.59 (säv. Brock, Matthew Wright)
Wraith – 6.07 (säv. Jonathan Darbyshire, Niall Hone, Tim Blake)
Green Machine – 4.04 (säv. Hone)
Inner Visions – 4.29 (säv. Blake)
Sweet Obsession – 4.45 (säv. Brock)
Comfy Chair – 4.54 (säv. Brock)
Prometheus – 5.48 (säv. Darbyshire, Hone, Richard Chadwick)
You’d Better Believe It – 7.11 (säv. Brock)
Sentinel – 6.03 (säv. Darbyshire, Hone, Blake, Chadwick)
Starshine – 7.11 (CD- ja vinyylipainoksen bonuskappale, säv. Brock, Jason Stuart)
Sunship – 2.54 (vinyylipainoksen bonuskappale, säv. Darbyshire, Hone)
Kappaleet > Bonus-CD

Space (säv. Brock)
Angels of Death (säv. Brock)
Wraith (säv. Darbyshire, Hone, Blake)
Tide of the Century (säv. Blake)
Magnu (säv. Brock)
Levitation (säv. Brock)
Long Gone (säv. Syd Barrett)
Interview 2010
Kokoonpano

Dave Brock – kitara, kosketinsoittimet, laulu
Mr. Dibs – basso, laulu
Tim Blake – kosketinsoittimet
Niall Hone – kitara, basso, kosketinsoittimet
Richard Chadwick – rummut, laulu
Matthew Wright – laulu (kappale ”Blood of the Earth”)
Jason Stuart – kosketinsoittimet (kappale ”Starshine”)
Jon Sevink – viulu (bonus-CD)
Arvostelut

Desibeli.net:
Imperiumi: 5/10
Sea of Tranquility:
Aiheesta muualla

Arvostelu Starfarer-nettisivustolla (Arkistoitu – Internet Archive)
Bill Lomas

Bill Lomas vuonna 1956.
Bill Lomas (8. maaliskuuta 1928 – 14. elokuuta 2007) oli skotlantilainen moottoripyöräilijä. Hän oli kahdesti ratamoottoripyöräilyn maailmanmestari ja voitti kaksi Mansaaren Tourist Trophy -kilpailua. Hän lopetti uransa vuonna 1957 Imolassa tapahtuneen onnettomuuden seurauksena.
Craig Virgin

Virgin vuoden 1984 kesäolympialaisissa.
Craig Virgin (s. 2. elokuuta 1955 Belleville, Illinois) on yhdysvaltalainen entinen kestävyys- ja maastojuoksija.
Virgin kasvoi Lebanonin kaupungissa Illinoisissa. High school -aikoinaan hän voitti viisi osavaltionsa mestaruutta ja teki Yhdysvaltojen ennätyksen kahden mailin juoksussa. Hän opiskeli Illinoisin yliopistossa, ja voitti opiskeluaikoinaan yhdeksän I-divisioonan yleisurheilumestaruutta sekä maastojuoksun NCAA-mestaruuden. Virginin uran suurin saavutus oli kahden maastojuoksun maailmanmestaruuden voitto vuosina 1980 ja 1981. Hän on edelleen ainoa yhdysvaltalainen mies, joka on voittanut maastojuoksun maailmanmestaruuden. Hän osallistui myös olympialaisiin kolmesti 10 000 metrin juoksussa ja teki uransa aikana yhteensä seitsemän Yhdysvaltojen ennätystä rata- ja maantiejuoksuissa. Hän lopetti urheilu-uransa 1993 ja valittiin 2001 Yhdysvaltojen kestävyysjuoksun Hall of Fameen.
Bobrynets

| Bobrynets (Бобринець) |
| --- | --- |
 vaakuna
 Bobrynets
 Koordinaatit: 48°3′28″N, 32°9′29″E 
Valtio:   Ukraina
Alue:  Kirovohradin alue
Piiri:  Kropyvnytskyin piiri
Väkiluku (2013)  ():  10 991
Aikavyöhyke:  UTC+2
 – Kesäaika:  UTC+3
 
 bobrynec.org.ua 
Infobox OKVirheellinen NIMI-arvo: 
Bobrynets (ukr. Бо́бринець) on kaupunki ja Bobrynetsin piirin keskus Ukrainan Kirovohradin alueen eteläosissa. Kaupungin kautta kulkee Kirovohradista etelään Mykolajiviin johtava kansallinen maantie N14. Kaupunkiin johtaa myös rautatie.
Pyhän Nikolaosin mukaan nimetty ortodoksinen kirkko Bobrynetsissä.
Kaupungissa arvioitiin vuonna 2013 olevan 10 991 asukasta. Koko piirissä oli saman arvion mukaan 26 534 asukasta.
Aiheesta muualla

Kuvia tai muita tiedostoja aiheesta Bobrynets Wikimedia Commonsissa
Kaupungin perustietoja Ukrainan parlamentin sivustolla, rada.gov.ua (ukrainaksi)
Claude Kenneson

Claude Emile Kenneson (11. huhtikuuta 1935 Port Arthur, Texas – 9. lokakuuta 2013 Edmonton, Alberta) oli yhdysvaltalaissyntyinen, Kanadan kansalaisuuden vuonna 1973 saanut sellisti ja säveltäjä. Hän aloitti sellonsoiton opiskelun Leon Woskan johdolla 6-vuotiaana ja jatkoi opintojaan Texasin yliopistossa Horace Brittin johdolla, Berkshire Music Centressä vuonna 1957 sekä Pablo Casalsin johdolla Kaliforniassa 1960.
Kenneson asui vakituisesti Kanadassa vuodesta 1959. Hän oli useiden sinfoniaorkestereiden jäsen ja oli mukana perustamassa Corydon-jousitrioa vuonna 1960. Sen muina jäseninä toimivat viulisti Lea Foli ja alttoviulisti Gerald Stanick. Vuosina 1962–1964 Kenneson oli Winnipegin kuninkaallisen baletin musiikillinen johtaja. Kenneson opetti vuosina 1965–1990 Albertan yliopistossa ja oli vuonna 1969 mukana perustamassa Albertan yliopiston jousikvartettia. Kennesonin oppilaiden joukossa olivat Mark Eeles, Shauna Rolston ja Eric Wilson. Hän esiintyi usein Vincenzo Ruggierin sellolla, jonka aikoinaan omisti David Popper. Hän oli sekä resitalisti että kamarimuusikko, joka esiintyi Pohjois-Amerikassa ja Euroopassa.
Kenneson sävelsi balettia sekä musiikkia laulu- ja soitinkokoonpanoille.
Carter Ashton

| Carter Ashton |
| --- | --- |

Henkilötiedot
Syntynyt: 1. huhtikuuta 1991 (ikä 33) Winnipeg, MB, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  vasen
Pituus:  194 cm
Paino:  95 kg
Pelaajaura
Pääsarjaura:  2011–
Aik. seurat:  Norfolk Admirals (AHL)   Toronto Marlies (AHL)   Toronto Maple Leafs (NHL)  Syracuse Crunch (AHL)  Torpedo Nižni Novgorod (KHL)   Lada Toljatti (KHL) Severstal Tšerepovets (KHL) Dinamo Riika (KHL) Leksands IF (SHL)
NHL-varaus:  29. varaus, 2009 Tampa Bay Lightning
Carter Ashton (s. 1. huhtikuuta 1991 Winnipeg, Manitoba, Kanada) on kanadalainen jääkiekkoilija.
Ashtonin vahvuudet ovat kahden suunnan pelaamisessa, työmoraalissa ja isossa koossa. Hän on voimahyökkääjä. Carterin isä on 998 NHL-ottelua pelannut Brent Ashton.
Ura

Ashton pelasi kauden 2006–2007 lähes kokonaan vielä kotikaupunkinsa joukkueessa Saskatoon Contactsissa SMHL-juniorisarjaa. Samalla kaudella hän pelasi kaksi ottelua WHL-joukkue Lethbridge Hurricanesissa, joka varasi hänet seitsemäntenä kesän 2006 WHL Bantam Draftissa. Tulokaskaudellaan 2007–2008 Ashton teki siellä 40 ottelussa tehot 5+4=9. Kausi 2008–2009 oli hänelle läpimurto, ja 70 ottelussa syntyivät tehot 30+20=50. Ashton oli Hurricanesin paras maalintekijä ja neljänneksi paras pistemies. Kesällä 2009 Tampa Bay Lightning varasi hänet 29. pelaajana.
Lokakuussa 2009 Ashton teki kolmivuotisen tulokassopimuksen Lightningin kanssa. Hän kuitenkin pelasi kauden 2009–2010 vielä suurimmaksi osaksi WHL:ssä, jossa Ashton teki yhden kauden piste-ennätyksensä tehoilla 24+27=51. Joulukuussa 2009 Ashton siirtyi Hurricanesista Regina Patsin riveihin. Keväällä 2010 hän pelasi kevätsopimuksella 11 AHL-ottelua Lightningin farmijoukkue Norfolk Admiralsissa ja teki siellä yhden maalin.
Ashton jäi ilman NHL-pelipaikkaa syksyn 2010 harjoitusleirin jälkeen, ja hän siirtyi vielä kaudeksi 2010–2011 WHL:ään. Ashton kaupattiin joulukuussa 2010 hänen kolmanteen WHL-seuraansa Tri-City Americansiin. Syksyn 2011 harjoitusleirin jälkeen Ashton lähtettiin AHL:n Admiralsiin. Hän edusti Admiralsia 56 ottelussa, kunnes Toronto Maple Leafs hankki hänet Lightningista ja antoi vaihdossa Keith Aulien.
Maajoukkue

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Buffalo 2011 | jääkiekko |  |
Ashton voitti alle 20-vuotiaiden MM-hopeaa vuonna 2011.
Carter Beauford

| Carter Beauford |
| --- | --- |
 Carter Beauford vuonna 2008
Henkilötiedot
Syntynyt: 2. marraskuuta 1957 (ikä 66)
Ammatti:  muusikko, säveltäjä
Muusikko
Aktiivisena:  1991–
Tyylilajit:  vaihtoehtorock, jazz, R&B, jazz fusion, maailmanmusiikki
Soittimet:  rummut, laulu, perkussiot
Yhtyeet:  Dave Matthews Band, Victor Wooten, Santana, Secrets
Levy-yhtiöt:  RCA Records
Aiheesta muualla
www.davematthewsband.com
  [ Muokkaa Wikidatassa ] [ ohje ]  
Carter Anthony Beauford (s. 2. marraskuuta 1957) on Dave Matthews Bandin rumpali. Hän soittaa rumpuja jazz-tyylillä rock-bändissä. Hänet on luokiteltu yhdeksi maailman parhaista rumpaleista. Hänen ”avoimet kädet” -tekniikkansa antaa Carterille vapauden soittaa sellaisia kuvioita, joita ”ristikädet”-tekniikalla ei pysty soittamaan. Carterin rummut ovat Yamahan Record Custom Series-sarjaa, symbaalit Zildjianin, kapulat Pro-Markin ja perkussiot LP:n valmistamat.
Elämäkerta

Beauford aloitti musiikillisen uransa aikaisin. Hänen ollessaan kolmevuotias hänen isänsä otti hänet mukaansa katsomaan legendaarista Buddy Richiä. Silloin pieni Carter tiesi mitä halusi tehdä. Ensimmäinen virallinen esiintyminen hänellä oli yhdeksänvuotiaana. Vuonna 1991 Dave Matthews kutsui hänet soittamaan omakustannelevyllensä Remember Two Things. Beaufordilla on kaksi tytärtä, Breana Symone ja Nadja Angelique Beauford sekä poika Marcus Carrington Beauford.
Oma tuotanto

Beaufordilta on ilmestynyt video/DVD-paketti ”Under the Table and Drumming”.
Aiheesta muualla

www.davematthewsband.com
Claude King

Claude King
Claude King (5. helmikuuta 1923 – 7. maaliskuuta 2013) oli yhdysvaltalainen countrylaulaja ja -lauluntekijä. Hän syntyi Louisianassa ja oli nuorella iällään  urheilija.
King muistetaan varsinkin laulusta "Wolverton Mountain" (1962). Hän oli myös vähemmän tunnettu näyttelijä, joka teki elokuvaesiintymisiäkin.
Bill Forsyth

Bill Forsyth
William David ”Bill” Forsyth (s. 29. heinäkuuta 1946 Glasgow) on skotlantilainen elokuvaohjaaja, joka tunnetaan elokuvistaan Gregory’s Girl – nykypäivän romanssi (1981), Local Hero – kylän sankari (1983), Jäätelösota (1984), Sylvien talo (1987) ja Gregoryn tytöt (1999).
Forsyth aloitti ohjaajauransa pikkuvarkaista kertovalla nuorisokuvauksella That Sinking Feeling (1979). Se tuotettiin niin halvalla, että skottimurteen dubbaamisen Yhdysvaltain markkinoille kerrotaan maksaneen enemmän kuin itse elokuvan teko. Yllättäväksi maailmanhitiksi noussut Gregory’s Girl raivasi Forsythille tietä eteenpäin, ja syntyivät skottikomediat Local Hero – kylän sankari (1983) ja Jäätelösota (1984), joihin musiikin on tehnyt Mark Knopfler.
Forsyth siirtyi 1980-luvun puolivälissä Hollywoodiin, jossa hänen ensimmäinen ohjauksensa oli Christine Lahden vahvasta pääosasta tunnettu Sylvien talo (Housekeeping, 1987). Sitä seurasi rikoskomedia Keikkakaverit (Breaking In, 1989), jonka on kirjoittanut John Sayles ja pääosaa esittää Burt Reynolds.
Forsythin seuraava projekti, Robin Williamsin vaihtuvien roolien varaan rakennettu komedia Ollaan ihmisiksi (Being Human, 1994) oli tarkoitettu hitaaksi, episodimaiseksi katsaukseksi ihmisestä eri aikakausina. Tuotanto oli täynnä taloudellisia vastoinkäymisiä, ja lopulta tuotantoyhtiö vaatii elokuvaa lyhennettäväksi 40 minuutilla sekä varustettavaksi onnellisella lopulla ja kertojanäänellä. Forsyth menetti mielenkiintonsa elokuvien tekemiseen, mutta palasi käsikirjoittajan ja ohjaajan työhön vielä elokuvassa Gregoryn tytöt (1999).
Vuonna 1999 British Film Instituten kyselyssä Gregory’s Girl – nykypäivän romanssi äänestettiin kaikkien aikojen 30. parhaaksi ja Local Hero – kylän sankari 37. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.
Kirjallisuutta

Kalliomäki, Petteri: ”Rikosten laaksot – Bill Forsyth ja hänen vasenkätinen Brigadooninsa”. Filmihullu 4/2016.
Möller, Olaf: ”Siunattu tarina, elokuvan kirous”, Bill Forsythin haastattelu. Filmihullu 4/2016.
Borgward BX5

| Borgward BX5 |
| --- | --- |

Valmistustiedot
Valmistusmaa:   Kiina
Valmistaja:  Borgward
Valmistusvuodet:  2016–
Luokka:  J-segmentti
Tekniset tiedot
Mitat
Pituus:  4 490 mm
Leveys:  1 877 mm
Korkeus:  1 675 mm
Borgward BX5 on Borgwardin vuodesta 2016 lähtien valmistama crossover-tyyppinen automalli. Se on autovalmistajan toinen uusi auto yrityksen paluun jälkeen. BX5 esiteltiin Geneven autonäyttelyssä keväällä 2016.
Aiheesta muualla

Kuvia tai muita tiedostoja aiheesta Borgward BX5 Wikimedia Commonsissa
Borgward.com – BX5 (Arkistoitu – Internet Archive)
Catholic School Girls Rule

| ”Catholic School Girls Rule” Red Hot Chili Peppers |
| --- | --- | --- |

Kappaleen tiedot
 Albumilta: Freaky Styley
 Julkaistu: 16. elokuuta 1985
 Tuottaja(t): George Clinton
 Tyylilaji: punk rock, funk rock
 Kesto: 01.55
 Levy-yhtiö: EMI
"Catholic School Girls Rule" on Red Hot Chili Peppers -yhtyeen single, joka löytyy heidän vuonna 1985 ilmestyneeltä toiselta albumiltaan Freaky Styley. Kappale on albumin kolmas single. Kappaleesta tehtiin myös musiikkivideo. Red Hot Chili Peppers on soittanut kappaleen livenä vain kahdesti vuodesta 1987 saakka.
Kappale on myös kokoelma-albumilla What Hits!?, sekä albumilla, että DVD:llä.
Tausta

Kappale sai inspiraation heidän ensimmäisen levyn tiimoilta tehdyn kiertueen aikana. Erään esiintymisen jälkeen yhtyeen backstagelle harhaili nuori tyttö, jonka kanssa Anthony Kiedis tuli viettämään seuraavan yön. Ensimmäisen viiden minuutin jälkeen he harrastivat seksiä, ja myöhemmin yön aikana Kiedis sai mm. tietää tytön käyvän katolista koulua. Tyttö kertoi hänen isänsä olevan poliisipäällikkö, ja että hän oli karannut kotoaan ja häntä etsittiin. Tyttö oli sanoitusten inspiraatio.
Musiikkivideo

Singlestä tehtiin musiikkivideo vuonna 1986. Video on näytetty vain Playboy kanavalla, videon sisältämän alaston-kohtauksen vuoksi, myös siksi, koska Kiedis laulaa ristillä. Videon on ohjannut Dick Rude.
Red Hot Chili Peppers
| --- | --- |
Albumit:  The Red Hot Chili Peppers (1984) • Freaky Styley (1985) • The Uplift Mofo Party Plan (1987) • Mother’s Milk (1989) • Blood Sugar Sex Magik (1991) • One Hot Minute (1995) • Californication (1999) • By the Way (2002) • Stadium Arcadium  (2006) • I’m with You (2011) • The Getaway (2016) • Unlimited Love (2022) • Return of the Dream Canteen (2022)
EP:t, livealbumit ja kokoelmat:  The Abbey Road E.P. (1988) • What Hits!? (1992) • Live Rare Remix Box (1994) • The Plasma Shaft (1994) • Out in L.A. (1994) • Under the Covers: Essential Red Hot Chili Peppers (1998) • The Best of the Red Hot Chili Peppers (1998) • Greatest Hits (2003) • Live in Hyde Park (2004)
Muut artikkelit:  Arpikudos • George Clinton • Jane’s Addiction • Lollapalooza • Red Hot Chili Peppersin diskografia • Rick Rubin
Cyborg 2 – robottisota

| Cyborg 2 – robottisota> Cyborg 2 |
| --- | --- |

Ohjaaja:  Michael Schroeder
Käsikirjoittaja:  Michael Schroeder Ron Yanover Mark Geldman
Tuottaja:  Raju Patel Alain Silver
Säveltäjä:  Peter Allen
Pääosat:  Elias Koteas Angelina Jolie Billy Drago Karen Sheperd Allen Garfield Jack Palance
Valmistustiedot
Valmistusmaa:  Yhdysvallat
Tuotantoyhtiö:  Anglo-American Film Corporation Trimark Pictures Films International Freedom Filmworks International
Levittäjä:  Trimark Pictures Netflix
Ensi-ilta:   24. marraskuuta 1993 (suoraan videolle)
Kesto:  99 minuuttia
Alkuperäiskieli:  englanti
Edeltäjä:  Cyborg
Seuraaja:  Cyborg 3
Aiheesta muualla
IMDb 
Elonet
AllMovie
Infobox OKNimi-testi OK: 
Cyborg 2 – robottisota (engl. Cyborg 2: Glass Shadow; myös Cyborg 2 tai Glass Shadow) on vuonna 1993 julkaistu Michael Schroederin ohjaama yhdysvaltalainen tieteis- ja toimintaelokuva, jonka pääosissa ovat Elias Koteas, Angelina Jolie, Billy Drago, Karen Sheperd, Allen Garfield ja Jack Palance. Cyborg 2 – robottisota julkaistiin Yhdysvalloissa suoraan videolle 24. marraskuuta 1993.
Cyborg 2 – robottisota on spin-off-jatko-osa elokuvalle Cyborg (1989). Vaikka Cyborg 2 – robottisota on ensimmäisen elokuvan spin-off, siinä on käytetty materiaalia ensimmäisestä elokuvasta. Vuonna 1994 julkaistu Cyborg 3 -elokuva on jatkoa kakkososalle. Angelina Jolie aloitti elokuvan myötä varsinaisen elokuvauransa; hän oli aiemmin tehnyt pienen roolin Puhalla rahat ja juokse -elokuvaan (1982).
Juoni

Cyborg 2 – robottisota sijoittuu vuoteen 2074, jolloin Japanin Kobayashi Electronics -yhtiö ja Yhdysvaltain Pinwheel Robotics -yhtiö taistelevat valmistamiensa kyborgien avulla. Kyborgit, jotka ovat kestävämpiä, nopeampia ja vahvempia kuin ihminen, ovat korvanneet ihmisen kaikissa palveluammateissa. Nyt vaarallisin kaikista tappokoneista, koodinimeltään Cash, on karannut sisällään tarpeeksi räjähteitä tuhoamaan kokonaisen kaupungin.
Näyttelijät

| 0 | 1 | 2 |
| --- | --- | --- |
|  Elias Koteas  | … |  Colton ”Colt 45” Ricks   |
|  Angelina Jolie  | … |  Casella ”Cash” Reese   |
|  Billy Drago  | … |  Danny Bench   |
|  Karen Sheperd  | … |  Chen   |
|  Allen Garfield  | … |  Martin Dunn   |
|  Jack Palance  | … |  Mercy   |
|  Renee Griffin  | … |  Dreena   |
|  Ric Young  | … |  Bobby Lin   |
|  Jean-Claude Van Damme  | … |  Gibson Rickenbacker (takauma)   |
|  Vincent Klyn  | … |  Fender Tremolo (takauma)   |
Tuotanto

Cyborg 2 – robottisota -elokuvan käsikirjoituksen laativat ohjaaja Schroeder, Ron Yanover ja Mark Geldman. Elokuvan tuottajina olivat Raju Patel ja Alain Silver. Elokuva kuvattiin Los Angelesissa viiden miljoonan dollarin budjetilla. Elokuvan kuvaukset alkoivat 28. syyskuuta 1992 ja päättyivät 11. marraskuuta 1992.
Julkaisu ja vastaanotto

Cyborg 2 – robottisota julkaistiin suoraan videolle 24. marraskuuta 1993 Yhdysvalloissa. VHS:n julkaisi Vidmark Entertainment. Joissakin maissa, kuten Saksassa, Japanissa ja Kanadassa, elokuvaa esitettiin myös elokuvateattereissa. Lionsgate julkaisi elokuvan Yhdysvalloissa ensimmäisen kerran DVD:nä 20. syyskuuta 1999.
Radio Timesin kriitikko Alan Jones antoi elokuvalle kolme tähteä viidestä mahdollisesta. Entertainment Weekly on valinnut elokuvan Angelina Jolien huonoimmaksi elokuvaksi. Jolie sanoi elokuvasta The New York Timesissa vuonna 2001: ”Kun näin sen, menin kotiin ja oksensin.”
Aiheesta muualla

Cyborg 2 – robottisota Internet Movie Databasessa (englanniksi)
Cyborg 2 – robottisota Elonet.
Cyborg 2 – robottisota AllMoviessa. (englanniksi)
Big L

| Lamont "Big L" Coleman |
| --- | --- |
 Big L (vasemmalla) ja Rakim (oikealla)
Henkilötiedot
Syntynyt: 30. toukokuuta 1974
Kuollut: 15. helmikuuta 1999 (24 vuotta)
Muusikko
Taiteilijanimi:  Big L
Aktiivisena:  1990-1999
Tyylilajit:  East Coast hip hop
Yhtyeet:  Diggin' in the Crates Crew Children of the Corn
Levy-yhtiöt:  Columbia Records, Sony Music Entertainment ja Priority Records 
Aiheesta muualla
www.biglonline.com
  [ Muokkaa Wikidatassa ] [ ohje ]  
Lamont "Big L" Coleman (30. toukokuuta 1974 Harlem, New York – 15. helmikuuta 1999 Harlem, New York) oli yhdysvaltalainen rap-artisti.
Artistina Big L tunnettiin erityisen kyvykkäänä freestyle rap -artistina sekä menestyksekkäästä esikoisalbumista Lifestylez Ov Da Poor & Dangerous (1995). Big L ehti tehdä yhteistyötä 1990-luvun lopulla Jay-Z:n kanssa, mutta kuoli murhaajan luoteihin vain 24-vuotiaana.
Murha

Helmikuun 15. päivän iltana vuonna 1999 Big L:ää ammuttiin yhdeksän kertaa päähän ja rintakehään vain muutaman korttelin päässä kodistaan. Tutkinnan varhaisessa vaiheessa alettiin epäillä, että murhan kohteeksi joutuneen Big L:n vankilassa istuva veli Lee Coleman olisi ollut velkaa joillekin tahoille, minkä takia Big L joutui murhatuksi. Erään teorian mukaan murhaaja erehtyi henkilöstä tappaessaan Lee Colemaniksi luulemansa Big L:n.
Kuoleman jälkeen

Big L:n kuoleman jälkeen hänen maineensa teräväkielisenä sanoittajana ja spontaanina artistina on vain kasvanut. Jay-Z on sanonut, että Big L:n piti ennen kuolemaansa allekirjoittaa sopimus levy-yhtiö Roc-A-Fellan kanssa. Big L:n entinen manageri Rich King Flamboyant Recordsissa julkaisi Big L:n tuotantoa postuumisti vuonna 2000.
Diskografia > Sooloalbumit

Lifestylez Ov Da Poor & Dangerous (1995)
The Big Picture (2000)
Real Legends Never Die (julkaisematon)
Diskografia > Kokoelmat

Live from Amsterdam (2000)
Harlem's Finest: A Freestyle History (Vol. 1 & II) (2006)
The Archives 1996-2000 (2006)
Diskografia > Musiikkivideot

"Put it On"
"MVP (Summer Smooth Mix)"
"No Endz No Skinz"
"Holdin' it Down"
"Ebonics"
Bosnia-Hertsegovinan vaakuna

Bosnia-Hertsegovinan vaakuna
Bosnia-Hertsegovinan vaakuna on Bosnia-Hertsegovinan tunnus. Se otettiin käyttöön vuonna 1998, jolloin se korvasi maan itsenäisyyden alusta vuodesta 1992 käytössä olleen vaakunan. Vaakunan aihe on sama kuin maan lipussa. Sininen väri symboloi puolueettomuutta ja keltainen rauhaa. Kolmion sivut symboloivat bosniakkeja, serbejä ja kroaatteja ja tähdet Eurooppaa.
Jugoslaviaan kuuluneen Bosnia-Hertsegovinan sosialistisen tasavallan vaakuna 1946–1992.
Vaakuna vuosina 1992–1998.
Best of Both Worlds Concert

| Hannah Montana & Miley Cyrus: Best of Both Worlds Concert Hannah Montana/Miley Cyrus |
| --- | --- | --- |

Julkaisun tiedot
 Julkaistu: 11. maaliskuuta 2008
 Tyylilaji: Pop
 Kesto: 50.20
 Levy-yhtiö: Walt Disney Records
Hannah Montanan /   Miley Cyrusin muut julkaisut
| Hannah Montana 2: Non-Stop Dance Party /   Hannah Montana 2: Meet Miley Cyrus 2008 / 2007 | Hannah Montana & Miley Cyrus: Best of Both Worlds Concert 2008 | Hannah Montana: Hits Remixed /   Breakout 2008 |
Hannah Montana & Miley Cyrus: Best of Both Worlds Concert on yhdysvaltalaisen näyttelijä-laulaja Miley Cyrusin ensimmäinen livealbumi. Albumi äänitettiin vuonna 2007 hänen ensimmäisen kiertueensa Best of Both Worlds Tour aikana. Kyseinen albumi sisältää seitsemän kappaletta, joissa Cyrus esiintyy Hannah Montanan roolihahmossa ja toiset seitsemän omana itsenään, Miley Cyrusina. Albumi sisältää live CD:n ja bonus filmausmateriaalia kiertueesta DVD:nä. Latinalaisessa Amerikassa se sisälsi myös julisteen, jossa oli kuva molemmilla puolilla. Albumi sijoittui sijalle 3 Yhdysvalloissa. Albumista oli myös paljon sekaannusta, että onko albumi elokuvan Hannah Montana & Miley Cyrus: Best of Both Worlds Concert soundtrack. Lopulta se julkaistiin elokuvan soundtrack-levynä.
Mainostaminen

Albumin ensimmäinen single "Rock Star" julkaistiin tammikuussa 2008, jonka tarkoituksena oli mainostaa 3D - elokuvaa.
Kappaleet > CD > Live-esiintymiset Hannah Montanana

"Rock Star"
"Life's What You Make It"
"Just Like You"
"Nobody's Perfect"
"Pumpin' Up the Party"
"I Got Nerve"
"We Got the Party" (Jonas Brothersin kanssa)
Kappaleet > CD > Live-esiintymiset Miley Cyrusina

"Start All Over"
"Good and Broken"
"See You Again"
"Let's Dance"
"East Northumberland High"
"G.N.O. (Girl's Night Out)"
"The Best of Both Worlds" (Hannah Montanan kanssa)
Kappaleet > DVD > Live-esitykset

"Rock Star" (Livenä Salt Lake Citystä)
"Start All Over" (Livenä Salt Lake Citystä)
Kappaleet > DVD > Kulissien takana

"Hangin' with the Rock Star on Tour"
"Diaesitys kiertueesta"